নিজেস্ব প্রতিবেদন : চোখের জলে শেষ বিদায় জানানো হল দার্জিলিং পুলিসের নিহত এসআই অমিতাভ মালিককে। শুক্রবার ভোরে দার্জিলিঙের টাকভরে বিমল গুরুংপন্থীদের সঙ্গে গুলির লড়াইয়ে শহিদ হন অমিতাভ। শনিবার সকালে তাঁর দেহ কলকাতা বিমানবন্দর হয়ে পৌঁছায় মধ্যমগ্রামের বাড়িতে। তার আগে তাঁকে গান স্যালুট দেয় কলকাতা পুলিস। শ্রদ্ধা জানাতে উপস্থিত ছিলে রাজ্যের দুই মন্ত্রী পার্থ চট্টোপাধ্যায় ও জ্যোতিপ্রিয় মল্লিক। কান্নায় ভেঙে পড়েন অমিতাভর স্ত্রী বিউটি মালিক। ছেলের মৃত্যুর শোকে রীতিমতো অসুস্থ হয়ে পড়েন বাবা মা। দুপুরে তাঁর দেহ বাড়ি থেকে নিমতলা শ্মশানঘাটে নিয়ে যাওয়া হয়। সেখানেই বিকেল পাঁচটা নাগাদ অমিতাভ মালিকের শেষকৃত্য সম্পন্ন হয়। উপস্থিত তাঁর পরিবারের সদস্য থেকে বন্ধুদের ছিল একটাই দাবি, যেভাবে হোক বিমল গুরুংকে গ্রেফতার করে শাস্তি দিক রাজ্য প্রশাসনকে।